## Susana Camarero: “El compromís del Govern de Carlos Mazón amb els agents socials és inequívoc des del primer dia”

*** La vicepresidenta i consellera de Servicis Socials recorda que el Consell ha reforçat i intensificat el diàleg en la Mesa de Diàleg Social que s’ha reunit en tres ocasions
* Insta a “la col·laboració i al diàleg constant” per a seguir avançat en els temes estratègics que afecten la Comunitat Valenciana**

La vicepresidenta i consellera de Servicis Socials, Igualtat i Vivenda, Susana Camarero, ha assegurat que “el compromís del Govern de Carlos Mazón amb els agents socials és inequívoc des del primer dia” i ha instat a “la unitat per a defendre els interessos i objectius prioritaris de la Comunitat Valenciana des de la lleialtat”.

Després de conéixer la valoració, per part dels principals agents econòmics i socials, de l’evolució del diàleg social durant el primer any del Govern, presidit per Carlos Mazón, la vicepresidenta del Consell ha subratllat que “la continuïtat del diàleg social ha estat garantida des del primer dia pel president de la Generalitat, qui va prioritzar la seua primera reunió amb els agents socials després de prendre possessió del càrrec i va propiciar un canvi de reglament que establix quatre reunions anuals de la Mesa de Diàleg”.

Camarero ha defés “el rigor i la pluralitat del Consell per a reforçar i intensificar el diàleg social” que, ha indicat, “ha quedat plasmat en les reunions anuals que es van fixar en esta primera trobada en la qual el president va obrir l’agenda social i va instar a la col·laboració i al diàleg constant”.

Des de l’inici de legislatura, la Mesa de Diàleg Social ha sigut convocada en tres ocasions. La primera reunió es va celebrar en gener per a la seua constitució; la segona es va produir a principis de març per a abordar l’informe de la Comissió d’Experts en finançament nomenats per les Corts sobre el fons transitori d’anivellament i el deute; i la tercera trobada es va celebrar en abril.

A això se sumen dos sessions ordinàries previstes per al que queda d’any i la convocatòria extraordinària prèvia a l’aprovació de pressupostos.

Així mateix, tots els departaments del Consell mantenen trobades periòdiques amb els agents socials i la Vicepresidència ha reunit la Submesa de Polítiques Socials en octubre de 2023 i en maig de 2024, i està prevista la següent el mes de setembre.

Durant les reunions de les Meses de Diàleg Social s’han analitzat les diferents meses i submeses per a reforçar el treball coordinat entre els agents socials i els diferents departaments de la Generalitat en àrees d’interés com l’economia, servicis socials, sanitat, igualtat, vivenda o educació, entre altres.

“El Consell ha demostrat que la seua voluntat és el diàleg i l’enteniment per a avançar en temes rellevants i estratègics per a la Comunitat Valenciana i des del primer dia ha fet un exercici de responsabilitat i ha complit amb els compromisos adquirits amb els agents socials”, ha insistit la vicepresidenta.

Per això, ha demanat el mateix nivell d’esforç i la mateixa predisposició i ha tendit la mà “per a continuar el camí emprés pel president, que és irreprotxable”, ha conclòs.

Fecha: 12/08/2024